Marte

**Marte** es el kuarto planeta del Sol i el sigundo más chiko de muestro sistem solar dospues de Merkuryo i tiene sido konosidos por la umanita desde la antiketa. Yamado endemas el "planeta kolorado", deve la su kolor distintivs a la abundansa de oksido de fierro en la su superfisie, el mizmo kompozado ke le da el ton kolorado a la oxidasion en la Tierra. Este mundo dezertiko i jelado, afilu agora inospito, tuvo un pasado muncho mas dinamiko i, kisas, abitavle.

#### Karakteristikas Fizikas i Jeolojikas
Marte es un planeta rokozo kon un diametro de aproksimadamente 6.779 kilometros, lo ke es la mitad del tamanyo de la Tierra. La su masa es solo el 10% de la terrestre, i la su graveta superfisiala es del 38% de la muestra, lo ke sinyifika ke una persona pezariya muncho menos en la su superficie. Un diya marsiano es sorprendentemente similar a un diya terrestre, durando 24 oras i 37 minutos, afilu su anyo es kaji el doble de largo, kon 687 diyas terrestres.

La superfisie de Marte poseye formasyones jeolojikas impresionantes komparadas kon la Tierra:

* *Monte Olimpo*: Es el vulkan i la montanya más grande de todo el sistem solar, yegando a una altura de 21 a 22,5 kilometros. El su tamanyo kolosal se deve a la menor graveta del planeta, ke permitio ke la estruktura kresiera ainda mais ke en la Tierra
* *Vallis Marineris*: Un sistema djigante de kanyones ke se estiende a la largura de 4.000 kilometros. Dita es kaji la distancia entre Madrid y Mosku.
* *Basin Boreal*: Una kuenka enorme elíptika en el hemisferyo nord, ke kubre el 40% de la superfisie del planeta i pudo aver sido formada por un inpakto djigante faze unos 3.900 milyones de anyadas.

###### Atmosfera i Klima
La atmosfera marsiana es ekstremadamente delgada i kompuesta prensipalmente por dioksido de karbono (95,32%), kon rastros de nitrojeno i argon. Por esta atmosfera fina, la presyon atmosferika es unas 100 vezes menor ke la de la Tierra, i no puede retener la kalor ni protejer el planeta de la radiasion solar. Esto rezulta en temperaturas ekstremas, ke varían entre -150°C i 20°C dependiendo de la zona i la estasyon. La atmosfera marsiana es endemas famoza por las su tormentas de polvos globales ke pueden kubrir todo el planeta por semanas o afilu mezadas.

A diferensia de la Tierra, Marte manka de un kampo magnetiko sinyifikativo. Esta ausensia tiene permetido ke el viento solar erode lentamente la atmosfera marsiana a lo largo de milyardos de anyadas, yevando a la perdida de gazes al espasyo. Este proseso es klave para entender por ke Marte paso de ser un mundo potensialmente umedo a un dezierto friyo i seko.

###### Satelites
Los satelites de Marte son dos: Fobos i Deimos. Estos dos lunas fueron deskubiertos en 1877 por el astronomo Asaph Hall.

###### Agua en Marte
Egsiste la evidensia abrumadora de ke, en un pasado remoto, Martes hue un "planeta azul" kon abundansia de agua likida. Investigasyones sujieren ke aze milyardos de anyos, pudo aver tenido un oseano ekstenso en su hemisferyo nord, kon un volumen maa grande ke el del Artiko terrestre. Se an topado antikos kurzos de ríos, deltas i minerales ke solo se forman en prezensia de agua, lo ke indika un klima más kalyente i umedo.

Afilu agora la major parte del agua se topa konjelada en los polos o basho la superfisie, la bushkeda de agua líkida en Marte kontinua siendo un objetivo prinsipal, ya ke es un ingrediente klave para la vida.

###### Eksplorasyon Marsiana i la Bushkeda de Vida
Marte es el planeta mas eksplorado dospues de la Tierra. Misyones robotikas komo los rovers *Curiosity* i *Perseverance* de la NASA kontinuan mandando datos vitales i bushkan sinyales de vida pasada o prezente. *Perseverance*, en partikular, tiene topado kompozados organikos komplejos en rokas del krater Jezero, lo ke tiene reavivado el debate sovre la posivle existensia de vida. El elikoptero *Ingenuity* endemas tiene ademostrado la viabilita de volar en la delgada atmosfera marsiana, avriendo muevas posivlidades de eksplorasyon.
Kateggoría:Astronomiya Kateggoría:Sistem Solar